
Múltunk jelen időben: a budapesti történelmi épületekben működő luxusszállodák vizsgálata

Kulcsszavak: történelmi épület; funkcióváltás; vendégélmény; luxusszálloda; Budapest
A kutatás célja olyan különleges múlttal rendelkező Budapesten található történelemi épületek vizsgálata, amelyek napjainkban luxusszállodákként funkcionálnak. A dolgozat körbejárja a történelmi épületek helyzetét a turizmus rendszerében, azok turisztikai hasznosításának lehetőségeit. A vizsgált esettanulmányok a gyakorlatban megvalósult példákon keresztül mutatják be a budapesti történelmi épületek luxusszállodává való alakítását.
A kutatás célja annak a feltárása, hogy milyen módon jelenik meg az épület történelmi múltja és annak előző funkciói a jelenlegi szállodai környezetben. Emellett kitér arra is, hogy az épület történelme miképpen hat a vendégélményre. Végül, a kutatás harmadik pillére, a helyi közösség viszonyulása a történelmi épületben megvalósuló szállodanyitáshoz Budapesten.
A kutatás egy szakirodalmi áttekintéssel kezdődik, amelyben a luxusszállodák történelmi épületeinek az elméleti háttere kerül bemutatásra. A kutatás primer adatfelvételi részében a témában jártas szállodai szakemberekkel készült félig strukturált interjúk eredményei érhetőek el. A kutatás második felében félig strukturált módszertan került alkalmazásra, amely lehetőséget biztosít a szálloda nyilvános tereinek vizsgálatára.
A kutatási eredmények alapján megállapítható, hogy a budapesti turisztikai piacon van lehetőség a régi épületek, olyfajta funkcióváltására, amely során luxusszállodává alakulnak. Az épületek ilyen módon tovább fennmaradnak és kiegészülnek modernkori elemekkel, miközben megtartják történelmi mivoltukat. Az ilyen funkcióváltásra a luxusszektornak van lehetősége, mert ennek a területnek áll rendelkezésre olyan finanszírozási háttér, amely tőkeigényes épületrenoválás és üzemeltetés mellett is képes piacképes maradni. Az ilyen luxusszállodák beleépítik a designelemeikbe és/vagy marketingkommunikációs anyagaikba a történelmi mivoltukat. Az interjúk során kiderült, hogy a helyi közösség nyitottan és pozitívan fogadta a szállodák megnyitását és a mai napig érdeklődnek az épület iránt, igaz inkább az idősebb generáció, hiszen jelenleg a fiatalabb generáció inkább csak visszatérő vendég lesz.



